Diari Oficial de la Generalitat Valenciana


Sumari del DOGV 3026, del 02-07-1997 (1997/7747)

RESOLUCIÓ de 10 d'abril de 1997, del conseller d'Obres Públiques, Urbanisme i Transports, per la qual es declara homologat el sector SUP-12 Campanar sud, del Pla General d'Ordenació Urbana de València, a la Llei Reguladora de l'Activitat Urbanística.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3026

Data del DOGV
:   02-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7747


Data del document
:   10-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 10 d'abril de 1997, del conseller d'Obres Públiques, Urbanisme i Transports, per la qual es declara homologat el sector SUP-12 Campanar sud, del Pla General d'Ordenació Urbana de València, a la Llei Reguladora de l'Activitat Urbanística.  
Vist l'expedient relatiu al projecte d'homologació del sector SUP-12 Campanar sud, del Pla General d'Ordenació Urbana de València, i d'acord amb els següents  
Antecedents de fet  
Primer  
L'expedient es va sotmetre a informació pública, a instàncies d'un particular, pel procediment de l'article 48 de la Llei Reguladora de l'Activitat Urbanística i, després del pertinent període d'informació pública durant el qual es van presentar sis al·legacions, va ser aprovat provisionalment pel Ple de l'Ajuntament el 28 de juny i el 17 de desembre de 1996.  
Juntament amb la mencionada homologació es tramita el Pla Parcial SUP-12, en el qual es recull l'ordenació detallada del sector objecte d'homologació.  
Segon  
El projecte d'homologació consta d'una memòria i plans d'informació i d'ordenació.  
Tercer  
Amb data 23 de setembre de 1996, es va sol·licitar un informe al Consell Metropolità de l'Horta sense que fins al dia d'avui s'haja rebut una contestació. I, el 4 d'octubre de 1996, la Divisió de Carreteres d'aquesta Conselleria hi va emetre informe favorable.  
Quart   
La Comissió Informativa de la Comissió Territorial d'Urbanisme de València, en la sessió realitzada el 21 de novembre de 1996, va emetre un informe respecte de l'expedient de referència, del qual es va donar trasllat a l'Ajuntament. I, amb data 17 de desembre de 1996, va tenir entrada en el Registre de la Comissió Territorial d'Urbanisme de València una documentació reparadora enviada per l'Ajuntament sobre les deficiències assenyalades per la mencionada Comissió.  
Cinqué  
La Comissió Territorial d'Urbanisme de València, reunida en la sessió de 19 de desembre de 1996, va emetre un informe favorable sobre aquesta homologació a la Llei Reguladora de l'Activitat Urbanística. Així mateix, va facultar el president d'aquesta Comissió perquè comprovara la correcció d'una objecció tècnica específica i la mera formalització documental. La qual cosa es va produir per l'Acord del Ple de l'Ajuntament de 28 de febrer de 1997 i la Resolució del president de la mencionada Comissió Territorial de 24 de març de 1997.  
Fonaments de dret  
Primer  
Respecte del procediment, en el cas present s'han observat les prescripcions legalment establides per als expedients d'homologació d'aquesta índole, que estan constituïdes pels articles 38 i següents per remissió de la disposició transitòria primera de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, l'homologació del sector SUP-12 Campanar sud, del Pla General d'Ordenació Urbana de València té com a objecte la modificació de la data T.12 de l'annex II de les normes urbanístiques, en concret pel que fa a l'apartat anomenat condicions de l'ordenació, en el qual s'estableix que l'altura màxima permesa en el sector serà la de sis plantes, en tipologia preferent d'edificació oberta en parcel·la amb jardí privat i ocupació màxima recomanada del 50%.  
L'homologació té el caràcter de modificativa, atés que el seu objecte és permetre que el nombre màxim de plantes passe de 6 a 10 en l'àmbit del sector, sense que això supose incrementar l'edificabilitat ni la densitat, ni cap altra de les determinacions de la fitxa urbanística. No obstant això, cal destacar l'addició realitzada en assenyalar-se que el règim d'altures s'aplica sense perjudici d'aplicar el règim d'estudis de detall; la qual cosa permet, per aplicació de l'article 2.15 de les Normes Urbanístiques del Pla General d'Ordenació Urbana de València, en relació amb l'article 6.25.10, assolir un màxim de 20 altures, i fins i tot es permet el trasllat d'edificabilitats entre les illes de cases.  
La delimitació del sector compleix, bàsicament, el que estableix l'article 20 de la Llei Reguladora de l'Activitat Urbanística. Així, en el seu límit sud, s'aprecia que el sector s'ajusta a la classificació del sòl existent, cosa que sembla adequada atesa la consolidació i urbanització d'aquesta zona. Respecte de la resta de límits, aquests es troben configurats per elements de la xarxa viària o estructural de dotacions públiques, fet que s'ajusta perfectament al precepte esmentat sobre criteris objectius de sectorització.  
El sistema viari anomenat Bulevard Perifèric té la condició d'estructural en tota la seua superfície, i es fa constar a més la no procedència de computar la superfície inclosa en la rotonda com a element dotacional de servei preferent al sector que ens ocupa.  
L'execució del mencionat viari s'executarà d'acord amb el disseny que estableix el Pla General de València, garantint en tot cas la funcionalitat com a zona verda de la part central del bulevard, la qual té la condició d'estar vinculada a l'ús quotidià i gaudi permanent de la població del sector.  
Tercer  
Aquesta homologació a la Llei Reguladora de l'Activitat Urbanística 6/1994, una vegada corregides les observacions assenyalades per la Comissió Territorial d'Urbanisme de València, s'ajusta a les determinacions de la disposició transitòria primera d'aquesta llei i concordants, com també a la instrucció de planejament 1/1996, aprovada per l'Ordre d'aquesta Conselleria de 29 de març de 1996 (DOGV número 2.732 de 22 de abril de 1996).  
Quart  
El conseller d'Obres Públiques, Urbanisme i Transports és competent per a aprovar aquest expedient, en virtut del que estableix l'article 38.3 de la mencionada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vistos els preceptes legals esmentats i altres de general i pertinent aplicació, d'acord amb l'informe de la Comissió Territorial d'Urbanisme de València, resolc:  
Declarar homologat el sector SUP-12 Campanar sud, del Pla General de València, a la Llei Reguladora de l'Activitat Urbanística.  
Aquesta resolució entrarà en vigor el mateix dia en què es publique en el Diari Oficial de la Generalitat Valenciana. Aquesta publicació excusa la seua notificació individualitzada.  
Contra aquesta resolució, que posa fi a la via administrativa, s'hi podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició del mencionat recurs serà un requisit imprescindible que, amb caràcter previ, el recurrent comunique a aquest òrgan la interposició d'aquest, d'acord amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga exercitar qualsevol altre recurs que estime oportú.  
València, 10 d'abril de 1997.- El conseller d'Obres Públiques, Urbanisme i Transports: Luis Fernando Cartagena Travesedo.